প্রথম আলো ডেস্ক
মৌমাছির শত্রু বিদ্যুৎ
ওড়ার সময় মৌমাছির পাখনার সঙ্গে বাতাসে ভাসমান ক্ষুদ্র কণার সংঘর্ষে বিদ্যুতের সৃষ্টি হয়। এ বিদ্যুৎ মৌমাছির দেহে সঞ্চিত হয়। আর এই বিদ্যুতের কারণেই মৌমাছি মাকড়সার জালে সহজে আটকা পড়ে। নতুন এক গবেষণার পরিপ্রেক্ষিতে সায়েন্টিফিক রিপোর্টার্স সাময়িকীতে প্রকাশিত প্রতিবেদনে এ তথ্য জানানো হয়েছে। যুক্তরাষ্ট্রের ইউনিভার্সিটি অব ক্যালিফোর্নিয়ার গবেষক ভিক্টর ম্যানুয়েল ওর্তেগা-জিমেনেজ বলেন, দেহে বিদ্যুৎ সঞ্চিত হওয়ার ফলে পতঙ্গ অতি দ্রুত মাকড়সার জালের সংস্পর্শে চলে আসে। এতে প্রাণীটির শিকারে পরিণত হওয়ার ঝুঁকি অনেক বেড়ে যায়। তবে এই সঞ্চিত বিদ্যুৎ মৌমাছিকে ফুল থেকে মধু আহরণেও সাহায্য করে। টেলিগ্রাফ।